Diari Oficial de la Generalitat Valenciana


Sumari del DOGV 5756, del 06-05-2008 (2008/5218)

ORDE de 28 de març de 2008, de la Conselleria d'Educació, per la que es modifica l'autorització al centre docent britànic a Espanya British School of Vila-real, de Vila-real (Castelló).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/5218


Data del document
:   28-03-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Vila-real
    * centre d'ensenyament
    * educació preescolar
    * ensenyament privat
    * ensenyament secundari
    * títol d'estudis
    * bilingüisme
    * ensenyament primari

ORDE de 28 de març de 2008, de la Conselleria d'Educació, per la que es modifica l'autorització al centre docent britànic a Espanya British School of Vila-real, de Vila-real (Castelló). [2008/5218]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya Bristish School of Vila-real, amb número de codi 24597505, situat en la carretera de Vila-real a Burriana, 3r. Sedeny, partida Carinyena, de Vila-real (Castelló), per la que sol·licita l'autorització per a impartir ensenyances des del curs Nursery (2-3 anys) al curs Year 13 (17-18 anys).  
Per Orde de la conselleria de Cultura, Educació i Esport de 29 de maig de 2006 (DOGV de 02.08.06), es va autoritzar al centre, amb caràcter definitiu, des del curs Nursery (2 anys) fins al curs Year 6 (11 anys), i amb caràcter temporal, fins al 27 de maig de 2007, a impartir les ensenyances dels currículums nacionals d'Anglaterra i Pais de Gal·les, des de Year 7 (11-12 anys) fins a Year 10 (14-15 anys), amb capacitat màxima per a 600 places escolars, per a alumnat espanyol i estranger.  
La titularitat del centre ha presentat nova certificació de data 8 de juny de 2007, expedida per la representació diplomàtica britànica acreditada a Espanya, British Council, on es certifica que, d'acord amb l'informe de la Inspecció, este centre reunix els requisits de l'article 14 del Reial Decret 806/1993, de 28 de maig de 1993, per a una autorització plena com a col·legi britànic per a impartir ensenyances a alumnat des del curs de Nursery (2-3 anys) fins al curs Year 13 (17-18 anys), sent estos grup d'edat els definits pels currículums nacionals d'Anglaterra i Gal·les, amb una capacitat per a 750 alumnes.  
Vistos la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització al centre següent, en els termes i condicions que a continuació s'especifiquen.  
Denominació genèrica del centre: Centre docent privat estranger  
Denominació específica del centre: British School of Vila-real  
Codi: 09097373  
Domicili: carretera de Vila-real a Burriana, 3r. Sedeny, partida Carinyena  
Localitat: Vila-real (12838)  
Província: Castelló  
Titular: Colegio Británico de Vila-real, SL  
Modificació que s'autoritza:   
Es concedix l'autorització plena com a col·legi britànic per a impartir ensenyances a alumnat des del curs de Nursery (2-3 anys) fins al curs Year 13 (17-18 anys), sent estos grups d'edat els definits pels currículums nacionals d'Anglaterra i Gal·les, amb una capacitat per a 750 alumnes.  
El centre queda configurat de la manera següent:  
Ensenyances autoritzades: Amb caràcter definitiu des del curs de Nursery (2-3 anys) fins al curs de Year 13 (17-18 anys), currículums nacionals d'Anglaterra i Gal·les.  
Alumnat autoritzat: espanyol i estranger, amb capacitat màxima per a 750 places escolars.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
DISPOSICIÓ ADDICIONAL  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique en Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes des de l'endemà de la notificació o publicació segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació segons corresponga.  
València, 28 de març de 2008  
El conseller d'Educació,  
ALEJANDRO FONT DE MORA TURÓN